CELEX: 62021TN0162
Language: et
Date: 2021-03-22 00:00:00
Title: Kohtuasi T-162/21: 22. märtsil 2021 esitatud hagi – BZ versus EKP

17.5.2021   
            
            
               ET
            
            
               Euroopa Liidu Teataja
            
            
               C 189/21
            
         
      22. märtsil 2021 esitatud hagi – BZ versus EKP
      (Kohtuasi T-162/21)
      (2021/C 189/23)
      Kohtumenetluse keel: inglise
      
         Pooled
      
      
         Hageja: BZ (esindaja: advokaat H. Tettenborn)
      
         Kostja: Euroopa Keskpank
      
         Nõuded
      
      Hageja palub Üldkohtul:
      
                  —
               
               
                  tühistada juhatuse 17. novembri 2020. aasta ja 12. jaanuari 2021. aasta otsus seoses 28. mai 2020. aasta kohtuotsuse täitmisega kohtuasjas T-483/16 RENV selles osas, milles otsuses on kindlaks määratud (ebapiisav) 50 000 euro suurune hüvitis ja millega hagejale pannakse konfidentsiaalsuse kohustus seoses EKP 12. jaanuari 2021. aasta kirjaga;
               
            
                  —
               
               
                  mõista hagejale välja 30 000 euro suurune hüvitis mittevaralise kahju eest, mis talle on tekitatud selle tõttu, et EKP jättis nõuetekohaselt täitmata 28. mai 2020. aasta kohtuotsuse kohtuasjas T-483/16 RENV;
               
            
                  —
               
               
                  jätta kostja kohtukulud tema enda kanda ning mõista temalt välja hageja käesoleva menetluse kohtukulud.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et on rikutud ELTL artiklit 266, sealhulgas on jäetud: a) heastamata tühistatud otsuste varasem mõju; b) adekvaatselt hüvitamata hagejale tekitatud ebamugavuste/avaldatud mõju eest; c) hagejat nõuetekohaselt teavitamata seoses juhatuse 17. novembri 2020. aasta täitmise otsusega või vähemalt seoses selle otsuse oluliste osadega ning d) andmata talle luba levitada EKP 12. jaanuari 2021. aasta kirja EKP sees ja sellest väljaspool.
               
            
                  2.
               
               
                  Teine väide, et on rikutud läbipaistvuse ja hea halduse põhimõtteid ning Euroopa Liidu põhiõiguste hartat 41.
               
            
                  3.
               
               
                  Kolmas väide, et on rikutud hoolitsemiskohustust, töötajate heaolu ning Euroopa Liidu põhiõiguste harta artikleid 21 ja 31.
               
            
                  4.
               
               
                  Neljas väide, et on rikutud põhjendamiskohustust koostoimes Euroopa Liidu põhiõiguste harta artikli 41 rikkumisega.